CELEX: 32011D0204
Language: lv
Date: 2011-03-31 00:00:00
Title: 2011/204/ES: Komisijas Īstenošanas lēmums ( 2011. gada 31. marts ) par Savienības finansiālo ieguldījumu ārkārtas pasākumiem putnu gripas apkarošanai Dānijā un Nīderlandē 2010. gadā (izziņots ar dokumenta numuru C(2011) 1979)

1.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 86/73
            
         KOMISIJAS ĪSTENOŠANAS LĒMUMS
   (2011. gada 31. marts)
   par Savienības finansiālo ieguldījumu ārkārtas pasākumiem putnu gripas apkarošanai Dānijā un Nīderlandē 2010. gadā
   (izziņots ar dokumenta numuru C(2011) 1979)
   (Autentisks ir tikai teksts dāņu un nīderlandiešu valodā)
   (2011/204/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 4. panta 2. punktu,
   tā kā:
   
               (1)
            
            
               Putnu gripa ir vīrusa izraisīta mājputnu un citu nebrīvē turētu putnu infekcijas slimība, kura būtiski ietekmē mājputnu audzēšanas rentabilitāti, un līdz ar to tiek traucēta Savienības iekšējā tirdzniecība un eksports uz trešām valstīm.
            
         
               (2)
            
            
               Putnu gripas uzliesmojuma gadījumā ir risks, ka slimības ierosinātājs varētu izplatīties uz citām mājputnu saimniecībām attiecīgajā dalībvalstī, kā arī uz citām dalībvalstīm un trešām valstīm, tirgojoties ar dzīviem mājputniem vai to produktiem.
            
         
               (3)
            
            
               Padomes Direktīvā 2005/94/EK (2), ar ko paredz Savienības pasākumus putnu gripas kontrolei, paredzēti pasākumi, kuri dalībvalstīm slimības uzliesmojuma gadījumā nekavējoties jāīsteno steidzamības kārtā, lai novērstu vīrusa tālāku izplatību.
            
         
               (4)
            
            
               Lēmumā 2009/470/EK ir noteiktas procedūras, kas reglamentē Savienības finansiālo atbalstu īpašiem veterināriem pasākumiem, tostarp ārkārtas pasākumiem. Saskaņā ar minētā lēmuma 4. panta 2. punktu dalībvalstis saņem finansiālu ieguldījumu par izmaksām saistībā ar konkrētiem pasākumiem putnu gripas izskaušanai.
            
         
               (5)
            
            
               Lēmuma 2009/470/EK 4. panta 3. punkta pirmajā un otrajā ievilkumā paredzēti noteikumi par to, cik lielu procentuālo daļu no dalībvalsts izmaksām atļauts segt no Savienības finansiālā ieguldījuma.
            
         
               (6)
            
            
               Savienības finansiālo ieguldījumu ārkārtas pasākumiem putnu gripas izskaušanai izmaksā saskaņā ar noteikumiem, kas paredzēti Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (3).
            
         
               (7)
            
            
               Putnu gripas uzliesmojumi 2010. gada martā notika Dānijā un 2010. gada maijā – Nīderlandē. Dānija un Nīderlande veica pasākumus atbilstīgi Direktīvai 2005/94/EK šo uzliesmojumu apkarošanai.
            
         
               (8)
            
            
               Dānijas un Nīderlandes iestādes – ar ziņojumiem, ko iesniedza Pārtikas aprites un dzīvnieku veselības pastāvīgajai komitejai, un regulāri iesniedzot informāciju par slimības stāvokļa attīstību – spēja pierādīt, ka ir efektīvi īstenojušas Direktīvā 2005/94/EK paredzētos kontroles pasākumus, tādējādi ātri apturot slimības uzliesmojumu.
            
         
               (9)
            
            
               Tādējādi Dānijas un Nīderlandes iestādes ir izpildījušas tehniskos un administratīvos pienākumus saistībā ar pasākumiem, kas paredzēti Lēmuma 2009/470/EK 4. panta 2. punktā un Regulas (EK) Nr. 349/2005 6. pantā.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālais ieguldījums Dānijai un Nīderlandei
   1.   Dānijai un Nīderlandei var piešķirt Savienības finansiālo ieguldījumu par tām izmaksām, kas minētajām dalībvalstīm radušās, veicot Lēmuma 2009/470/EK 4. panta 2. un 3. punktā paredzētos pasākumus putnu gripas apkarošanai Dānijā 2010. gada martā un Nīderlandē 2010. gada maijā.
   2.   Panta 1. punktā minēto finansiālo ieguldījumu noteiks vēlākā lēmumā, ko pieņems saskaņā ar Lēmuma 2009/470/EK 40. panta 2. punktā noteikto procedūru.
   2. pants
   Adresāti
   Šis lēmums ir adresēts Dānijas Karalistei un Nīderlandes Karalistei.
   
      Briselē, 2011. gada 31. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 10, 14.1.2006., 16. lpp.
   
      (3)  OV L 55, 1.3.2005., 12. lpp.